el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el it en el en en el en el el el en el el
Ο καλός σχεδιασμός, το βάθος στο ρόστερ και το καλό κλίμα είναι τα βασικά στοιχεία στα οποία μια ομάδα ελπίζει ότι η χρονιά θα είναι επιτυχημένη. Εάν υπάρξει και πλήρης αξιοποίηση του διαθέσιμου ταλέντου στην ομάδα, τότε υπάρχουν βλέψεις πρωταθλητισμού. Κάθε επιτυχημένη ομάδα στο NFL θα πρέπει να επιβάλει τον ρυθμό της, αμυντικά αλλά και επιθετικά, στον αγωνιστικό χώρο καθόλη την διάρκεια ενός αγώνα. Η πορεία των Raiders τα τελευταία χρόνια βρίσκεται σε συνεχή άνοδο, με αποκορύφωση το 12–4 ρεκόρ του 2016 και την wild card θέση στα playoff. Το 2017 βρίσκονται ανάμεσα στα φαβορί για μια θέση στο SuperBowl. Ο Jack Del Rio ανέλαβε την ομάδα το 2015 και μαζί με τον Reggie McKenzie έχουν χτίσει έναν δυνατό κορμό, και το Oakland ελπίζει να ζήσει ξανά τις λαμπρές στιγμές του παρελθόντος.
Η επίθεση των Raiders με μπροστάρη τον Carr, σε επτά παιχνίδια της regular season το 2016, κατάφεραν να δώσουν την νίκη στους Raiders στα τελευταία λεπτά της αναμέτρησης. Η άμυνα δεν παρουσιάστηκε το ίδιο δυνατή όπως και η επίθεση, αλλά κατάφερε να βελτιωθεί στα μέσα της χρονιάς. Έπειτα από τον τραυματισμό του Derek Carr υπήρξε κατακόρυφη πτώση στην απόδοση της ομάδας. Η εμφάνιση απέναντι στους Houston Texans στο wild card παιχνίδι, ήταν μακράν η χειρότερη για το 2016. Το 2017 οι Raiders θα προσπαθήσουν να εκμεταλλευτούν το περσινό 12-4 και να το χρησιμοποιήσουν ως βάση για το βήμα παραπάνω, και να βελτιώσουν τα αδύναμα σημεία τους. Πάμε λοιπόν να αναλύσουμε ποιοι θα είναι οι παράγοντες στους οποίους οι Raiders θα επαναλάβουν την περσινή τους πορεία, και ίσως προχωρήσουν ένα βήμα περισσότερο.
Αμυνα Ο Reggie McKenzie είναι ο άνθρωπος που είχε το όραμα για τον ανασχηματισμό των Raiders. Οι επιλογές του έως τώρα μπορούν να χαρακτηριστούν ως πάρα πολύ καλές. Tα κενά στην άμυνα φαίνεται να καλύφθηκαν με ταλαντούχους αθλητές. Η προσθήκη του Eddie Vanderdoes (3ος γύρος 88η επιλογή) για την θέση του Defensive tackle αποδεικνύεται λίρα εκατό μιας και στις προπονήσεις έχει εντυπωσιάσει όλο το τεχνικό επιτελείο. Μάλιστα ο Carr δήλωσε ότι του θυμίζει τον Justi Tuck στην δύναμη των χεριών και την έκρηξη που διαθέτει. O αστέρας και ηγέτης της άμυνας βέβαια δεν ειναι άλλος από τον Khalil Mack.
Στις περισσότερες περιπτώσεις οι αντίπαλοι για να τον περιορίσουν τοποθετούν δύο και τρία πρόσωπα επάνω του, δίνοντας αρκετό χώρο στον Irvin να δράσει αναλόγως. Η ενίσχυση όμως στην θέση του defensive tackle συνεχίστηκε με την προσθήκη του Treyvon Hester,  ο οποίος δείχνει ικανός να αρπάξει αρκετά Snap την φετινή χρονιά. H μπροστινή γραμμή της άμυνας των Raiders μοιάζει αρκετά ανανεωμένη και έτοιμη να αντιμετωπίσει κάθε αντίπαλο. Εάν υπάρξει αποτελεσματικότητα και από τον τρίτο pass-rusher στο pocket, τότε η front seven θα είναι σε επίπεδα πρωταθλητισμού. Εάν οι Mario Edwards Jr και Jihad Ward παρουσιαστούν αντάξιοι των προσδοκιών τότε οι Raiders δεν εχουν να φοβηθούν καμμια επιθετική γραμμή των αντιπάλων.
Οι εμφανίσεις της άμυνας στο ξεκίνημα του 2016, ήταν απογοητευτικές, αλλά από την έβδομη αγωνιστική η απόδοση βελτιώθηκε αρκετά. Βέβαια υπήρχαν στιγμές στις οποίες τα κενά και οι ελλείψεις, ειδικά στην secondary αλλά και στην front-7, κόστιζαν σημαντικά στην ομάδα. Η γενικότερη εικόνα και τα στατιστικά κατέτασαν την άμυνα των Raiders στην πρώτη δεκάδα του πρωταθλήματος, έπειτα από την 7η αγωνιστική, όμως δεν ήταν αρκετό για να οδηγήσει την ομάδα στα τελικά. Πέρυσι η secondary αποτελούσε την αχίλλειο πτέρνα για την άμυνα, αλλα το 2017, με τις προσθήκες των Gareon Conley και Obi Melifonwu, οι Raiders έχουν βάσιμες ελπίδες ότι θα περιορίσουν τα λάθη. Σημαντικό ρόλο βέβαια θα παίξει και η περσινή επιλογή πρώτου γύρου για την θέση του free safety, ο Karl Joseph, ο οποίος αναμένται να παρουσιαστεί αρκετά πιο δυνατός και “διαβασμένος” στην δεύτερη του χρονιά στην λίγκα. Ο John Pagano θα δώσει έναν σαφέστερο προσανατολισμό στις οδηγίες της άμυνας, και στις δηλώσεις του επεσήμανε την αναγκαιότητα να περιορίσει τα λάθη η secondary και οι Karl Joseph και Reggie Nelson να “διαβάζουν” καλύτερα το κενό χώρο. Για να επιτευχθεί αυτό βέβαια θα πρέπει η εμπειρία του Nelson να συνδυαστεί με την εκρηκτικότητα του Joseph.
Επίθεση Ο σχεδιασμός της ομάδας εκτός από την βελτίωση της άμυνας, είχε και την ενίσχυση της επιθετικής γραμμής. Ο Latavius Murray προτίμησε τους Vikings για να συνεχίσει την καριέρα του, αλλά το κενό του καλύφθηκε με τον Marshawn Lynch. Ο Lynch προέρχεται από εναν χρόνο απουσίας, αλλά πρόκειται για έναν εξαιρετικό αθλητή, αφοσιωμένο στην προπόνηση, και έως τώρα έχει ικανοποιήσει άπαντες με την φυσική του κατάσταση. Βέβαια δεν θα είναι αυτός που πάρει όλα τα plays και την “βαριά” δουλεια, καθώς στο ρόστερ υπάρχουν δύο ταλαντούχοι αθλητές, ο Jalen Richard και ο DeAndre Washington.
H επίθεση των Raiders αναμένεται να είναι πολύπλευρη και πολυπρόσωπη. Όλοι μας γνωρίζουμε ότι ο Derek Carr είναι ότι πιο πολύτιμο υπάρχει στην ομάδα. Ο περσινός του τραυματισμός άφησε την ομάδα χωρίς ηγέτη και απέδειξε ότι οι Raiders δίχως την παρουσία του, είναι μια ομάδα χωρίς συνοχή. Ο Carr εφόσον παραμείνει υγιείς θα μπορέσει να οδηγήσει ξανά την ομάδα στα playoff. H προσθήκη του Jared Cook θα βοηθήσει αρκετά, μιας και η ευελιξία στην θέση του ΤΕ έλειπε την προηγούμενη χρονιά από την ομάδα. Ο Clive Walford είναι επίσης ενας αθλητής που αξίζει να προσέξουμε, μιας και το 2017 αποτελεί κομβική χρονιά για τον ίδιο. Όλα αυτά σε συνδυασμό με τον πλουραρισμό που διαθέτει η ομάδα στους receivers (Amari Cooper, Michael Crabtree, Cordarrelle Patterson, Seth Roberts) και την πάρα πολύ δυνατή offensive line με David Sharpe, Kelechi Osemele, Rodney Hudson, Gabe Jackson, Marshall Newhouse αλλά και αρκετό βάθος, η επίθεση των Raiders αναμένεται να βρίσκεται ανάμεσα στις κορυφαίες του 2017.
Previous Post Ένας τραυματισμός, μια τιμωρία και oι αλλαγές στους Bills.
Next Post Season Preview 2017: AFC East
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....